CELEX: 62018TN0702
Language: fi
Date: 2018-11-26 00:00:00
Title: Asia T-702/18: Kanne 26.11.2018 – Durand ym. v. parlamentti

18.2.2019   
            
            
               FI
            
            
               Euroopan unionin virallinen lehti
            
            
               C 65/40
            
         
      Kanne 26.11.2018 – Durand ym. v. parlamentti
      (Asia T-702/18)
      (2019/C 65/51)
      Oikeudenkäyntikieli: englanti
      
         Asianosaiset
      
      
         Kantaja: Pascal Durand (Pariisi, Ranska) ja seitsemän muuta kantajaa (edustajat: asianajajat O. Brouwer ja E. Raedts)
      
         Vastaaja: Euroopan parlamentti
      
         Vaatimukset
      
      Kantajat vaativat unionin yleistä tuomioistuinta
      
                  —
               
               
                  toteamaan, että parlamentti ei ole täyttänyt SEUT 226 artiklan 1 kohdan ja Euroopan parlamentin työjärjestyksen 198 artiklan 4 kohdan mukaisia velvoitteitaan, koska puhemiehistö ei saattanut Euroopan parlamentin täysistunnon käsiteltäväksi ehdotusta tutkintakomitean perustamisesta
               
            
                  —
               
               
                  toissijaisesti siinä tapauksessa, että unionin yleinen tuomioistuin katsoo, että parlamentin puhemiehen 21.9.2018 päivätty kirje sisältää yksiselitteisen ja lopullisen kannanoton, jolla päätetään laiminlyönti, kumoaa 21.9.2018 päivättyyn kirjeeseen sisältyvän päätöksen kieltäytyä saattamasta täysistunnon käsiteltäväksi ehdotusta tutkintakomitean perustamisesta
               
            
                  —
               
               
                  velvoittaa parlamentin korvaamaan oikeudenkäyntikulut, mukaan luettuna mahdollisten väliintulijoiden kulut.
               
            
         Oikeudelliset perusteet ja pääasialliset perustelut
      
      Kanteensa tueksi kantajat väittävät, että parlamentin puhemiehistön piti muotoilla ja saattaa täysistunnon käsiteltäväksi ehdotus eläinten hyvinvointia kuljetuksen aikana tarkastelevan tutkintakomitean perustamisesta, kuten 223 Euroopan parlamentin jäsentä olivat Euroopan parlamentin työjärjestyksen 198 artiklan 4 kohdan ja SEUT 226 artiklan mukaisesti pyytäneet. Päätöksellä kieltäytyä tämän tekemisestä rikotaan näitä mainittuja artikloita.